CELEX: 52012DP0432
Language: bg
Date: 2012-11-21 00:00:00
Title: Решение на Европейския парламент от 21 ноември 2012 г. за одобряване на назначаването на г-н Тонио Борг за член на Комисията

16.12.2015   
            
            
               BG
            
            
               Официален вестник на Европейския съюз
            
            
               C 419/211
            
         P7_TA(2012)0432
   Назначаването на г-н Тонио Борг за член на Комисията
   Решение на Европейския парламент от 21 ноември 2012 г. за одобряване на назначаването на г-н Тонио Борг за член на Комисията
   (2015/C 419/41)
   
      Европейският парламент,
   
   
               —
            
            
               като взе предвид член 246, втора алинея от Договора за функционирането на Европейския съюз и член 106а от Договора за създаване на Европейската общност за атомна енергия,
            
         
               —
            
            
               като взе предвид точка 6 от Рамковото споразумение за отношенията между Европейския парламент и Европейската комисия (1),
            
         
               —
            
            
               като взе предвид оставката на г-н John Dalli като член на Комисията, подадена на 16 октомври 2012 г.,
            
         
               —
            
            
               като взе предвид писмото на Съвета от 25 октомври 2012 г., с което Съветът се консултира с Парламента относно решението за назначаване на г-н Tonio Borg за член на Комисията , което следва да бъде взето по общо съгласие с председателя на Комисията,
            
         
               —
            
            
               като взе предвид изслушването на г-н Tonio Borg, проведено на 13 ноември 2012 г., пред Комисията по околна среда, обществено здраве и безопасност на храните с асоциираното участие на Комисията по вътрешен пазар и защита на потребителите и на Комисията по земеделие и развитие на селските райони; и като взе предвид декларацията за оценка, изготвена от тези комисии,
            
         
               —
            
            
               като взе предвид член 106 от своя правилник и приложение ХVII към него,
            
         
            
               1.
            
            
               Одобрява назначаването на г-н Tonio Borg за член на Комисията за остатъка от мандата на Комисията до 31 октомври 2014 г.;
            
         
            
               2.
            
            
               Възлага на своя председател да предаде настоящото решение на Съвета, на Комисията и на правителствата на държавите членки.
            
         
      (1)  ОВ L 304, 20.11.2010 г., стр. 47.